กฎกระทรวงการปฏิบัติงานเป็นผู้ควบคุมระบบบำบัดน้ำเสียและผู้รับจ้างให้บริการบำบัดน้ำเสีย พ.ศ. 2567
ประกาศวันที่ 2024-11-26

content: กฎกระทรวง การปฏิบัติงานเป็นผู้ควบคุมระบบบำบัดน้ำเสียและผู้รับจ้างให้บริการบำบัดน้ำเสีย พ.ศ. ๒๕๖๗
content: อาศัยอำนาจตามความในมาตรา ๑๑ วรรคสอง และมาตรา ๗๓ วรรคสองและวรรคสี่ แห่งพระราชบัญญัติส่งเสริมและรักษาคุณภาพสิ่งแวดล้อมแห่งชาติ พ.ศ. ๒๕๓๕ รัฐมนตรีว่าการกระทรวงทรัพยากรธรรมชาติและสิ่งแวดล้อมออกกฎกระทรวงไว้ ดังต่อไปนี้
sectionNo: 1
content: ข้อ ๑ กฎกระทรวงนี้ให้ใช้บังคับเมื่อพ้นกำหนดสองร้อยสี่สิบวันนับแต่วันประกาศในราชกิจจานุเบกษาเป็นต้นไป
sectionNo: 2
content: ข้อ ๒ ในกฎกระทรวงนี้ “ใบอนุญาต” หมายความว่า ใบอนุญาตเป็นผู้ควบคุมระบบบำบัดน้ำเสียหรือใบอนุญาตเป็นผู้รับจ้างให้บริการบำบัดน้ำเสีย แล้วแต่กรณี “ผู้ควบคุม” หมายความว่า ผู้ได้รับใบอนุญาตเป็นผู้ควบคุมระบบบำบัดน้ำเสีย “ผู้รับจ้างให้บริการ” หมายความว่า ผู้ได้รับใบอนุญาตเป็นผู้รับจ้างให้บริการบำบัดน้ำเสีย
sectionNo: 2
content: “บำบัดน้ำเสีย” หมายความว่า กระบวนการปรับปรุงน้ำเสียโดยระบบบำบัดน้ำเสียให้มีคุณภาพเป็นน้ำทิ้งตามมาตรฐานควบคุมมลพิษจากแหล่งกำเนิด และให้หมายความรวมถึงกระบวนการกำจัดของเสียอันเกิดจากการบำบัดน้ำเสีย “ระบบบำบัดน้ำเสีย” หมายความว่า กระบวนการบำบัดน้ำเสีย และให้หมายความรวมถึงการทำงานร่วมกันของสิ่งก่อสร้าง
sectionNo: 2
content: เครื่องมือ วัสดุอุปกรณ์ และกระบวนการที่ใช้ในการรวบรวม ส่ง บำบัด และกำจัดน้ำเสีย “ใบอนุญาตประกอบวิชาชีพวิศวกรรมควบคุม” หมายความว่า ใบอนุญาตประกอบวิชาชีพวิศวกรรมควบคุมตามกฎหมายว่าด้วยวิศวกร “ใบอนุญาตประกอบวิชาชีพวิทยาศาสตร์และเทคโนโลยีควบคุม” หมายความว่า
sectionNo: 2
content: ใบอนุญาตประกอบวิชาชีพวิทยาศาสตร์และเทคโนโลยีควบคุมตามกฎหมายว่าด้วยการส่งเสริมวิชาชีพวิทยาศาสตร์และเทคโนโลยี
sectionNo: 3
content: ข้อ ๓ กฎกระทรวงนี้มิให้ใช้บังคับแก่หน่วยงานของรัฐที่มีกฎหมายจัดตั้งและมีวัตถุประสงค์ในการให้บริการ รับบริหาร หรือจัดการระบบบำบัดน้ำเสีย
sectionNo: 4
content: ข้อ ๔ การยื่นคำขอและการออกใบอนุญาต การแจ้ง การขออนุญาตและการอนุญาต การขอต่ออายุใบอนุญาตและการอนุญาต การชำระค่าธรรมเนียม การติดต่อใด ๆ และการออกเอกสารหลักฐานต่าง ๆ ตามกฎกระทรวงนี้ ให้ดำเนินการตามกฎหมายว่าด้วยการปฏิบัติราชการทางอิเล็กทรอนิกส์
sectionNo: 4
content: ในกรณีที่มีเหตุไม่สามารถดำเนินการโดยวิธีการทางอิเล็กทรอนิกส์ตามวรรคหนึ่งได้ ให้ยื่นคำขอยังสถานที่หรือด้วยวิธีการที่อธิบดีกรมควบคุมมลพิษประกาศกำหนด
sectionNo: 5
content: ข้อ ๕ คำขอรับใบอนุญาตและใบอนุญาต คำขอต่ออายุใบอนุญาต และคำขออนุญาตและหนังสืออนุญาต ให้เป็นไปตามแบบที่อธิบดีกรมควบคุมมลพิษประกาศกำหนด
sectionNo: 1
content: หมวด ๑ การขอและการออกใบอนุญาต
sectionNo: 6
content: ข้อ ๖ ผู้ใดประสงค์จะขอรับใบอนุญาต ให้ยื่นคำขอรับใบอนุญาตต่อเจ้าพนักงานท้องถิ่นในท้องที่ที่ตนประสงค์จะดำเนินการ พร้อมด้วยเอกสารหรือหลักฐานตามที่ระบุไว้ในแบบคำขอรับใบอนุญาต
sectionNo: 7
content: ข้อ ๗ ผู้ขอรับใบอนุญาตเป็นผู้ควบคุมระบบบำบัดน้ำเสียต้องมีคุณสมบัติ ดังต่อไปนี้ (๑) บุคคลธรรมดา (ก) มีใบอนุญาตประกอบวิชาชีพวิศวกรรมควบคุม สาขาวิศวกรรมสิ่งแวดล้อม หรือมีใบอนุญาตประกอบวิชาชีพวิทยาศาสตร์และเทคโนโลยีควบคุม สาขาการวิเคราะห์ผลกระทบสิ่งแวดล้อมด้านวิทยาศาสตร์และการควบคุมมลพิษ
sectionNo: 7
content: ประเภทผู้ควบคุมมลพิษทางน้ำ และมิได้อยู่ระหว่างถูกพักใช้ใบอนุญาตดังกล่าว (ข) ไม่เคยเป็นบุคคลล้มละลายทุจริต (ค) ไม่เป็นบุคคลวิกลจริตหรือจิตฟั่นเฟือนไม่สมประกอบ (ง) ไม่เคยได้รับโทษจำคุกโดยได้พ้นโทษมายังไม่ถึงห้าปีนับถึงวันขอรับใบอนุญาต เว้นแต่ในความผิดอันได้กระทำโดยประมาทหรือความผิดลหุโทษ (จ)
sectionNo: 7
content: ไม่เคยถูกเพิกถอนใบอนุญาตเป็นผู้ควบคุมระบบบำบัดน้ำเสีย เว้นแต่ระยะเวลาได้ล่วงพ้นไปแล้วไม่น้อยกว่าสองปีนับแต่วันที่ถูกสั่งเพิกถอนใบอนุญาต (๒) นิติบุคคล (ก) เป็นนิติบุคคลตามกฎหมายไทย (ข) มีวัตถุประสงค์ในการประกอบกิจการหรือให้บริการเกี่ยวกับการควบคุม ตรวจสอบ วิเคราะห์ ดำเนินการ
sectionNo: 7
content: หรือบำรุงรักษาระบบบำบัดน้ำเสีย (ค) มีใบอนุญาตประกอบวิชาชีพวิศวกรรมควบคุมหรือบุคลากรประจำมีใบอนุญาตประกอบวิชาชีพวิทยาศาสตร์และเทคโนโลยีควบคุม สาขาการวิเคราะห์ผลกระทบสิ่งแวดล้อมด้านวิทยาศาสตร์และการควบคุมมลพิษ ประเภทผู้ควบคุมมลพิษทางน้ำ และมิได้อยู่ระหว่างถูกพักใช้ใบอนุญาตดังกล่าว (ง) ไม่มีกรรมการ
sectionNo: 7
content: หรือผู้จัดการ หรือบุคคลใดซึ่งรับผิดชอบในการดำเนินงานของนิติบุคคล เคยเป็นบุคคลล้มละลายทุจริต (จ) ไม่มีกรรมการ หรือผู้จัดการ หรือบุคคลใดซึ่งรับผิดชอบในการดำเนินงานของนิติบุคคล อยู่ระหว่างถูกพักใช้ใบอนุญาต (ฉ) ไม่มีกรรมการ หรือผู้จัดการ หรือบุคคลใดซึ่งรับผิดชอบในการดำเนินงานของนิติบุคคล
sectionNo: 7
content: เคยถูกเพิกถอนใบอนุญาต เว้นแต่ระยะเวลาได้ล่วงพ้นไปแล้วไม่น้อยกว่าสองปีนับแต่วันที่ถูกสั่งเพิกถอนใบอนุญาต (ช) ไม่มีกรรมการ หรือผู้จัดการ หรือบุคคลใดซึ่งรับผิดชอบในการดำเนินงานของนิติบุคคล เคยได้รับโทษจำคุกโดยได้พ้นโทษมายังไม่ถึงห้าปีนับถึงวันขอรับใบอนุญาต
sectionNo: 7
content: เว้นแต่ในความผิดอันได้กระทำโดยประมาทหรือความผิดลหุโทษ
sectionNo: 8
content: ข้อ ๘ ผู้ขอรับใบอนุญาตเป็นผู้รับจ้างให้บริการบำบัดน้ำเสียต้องมีคุณสมบัติ ดังต่อไปนี้ (๑) เป็นนิติบุคคลตามกฎหมายไทย (๒) มีวัตถุประสงค์ในการประกอบกิจการหรือให้บริการบำบัดน้ำเสีย (๓) เป็นเจ้าของหรือผู้ครอบครองระบบบำบัดน้ำเสียที่สามารถบำบัดน้ำเสียให้เป็นไปตามมาตรฐานควบคุมมลพิษจากแหล่งกำเนิด (๔)
sectionNo: 8
content: มีคุณสมบัติตามข้อ ๗ (๒) (ค) (ง) (จ) (ฉ) และ (ช)
sectionNo: 9
content: ข้อ ๙ เมื่อได้รับคำขอรับใบอนุญาตตามข้อ ๖ แล้ว ให้เจ้าพนักงานท้องถิ่นออกใบรับคำขอให้แก่ผู้ขอรับใบอนุญาตไว้เป็นหลักฐาน และดำเนินการตรวจสอบคำขอรับใบอนุญาต และความถูกต้องครบถ้วนของเอกสารหรือหลักฐาน กรณีที่คำขอรับใบอนุญาต เอกสารหรือหลักฐานไม่ถูกต้องหรือไม่ครบถ้วน ให้บันทึกความบกพร่องนั้นไว้
sectionNo: 9
content: และแจ้งให้ผู้ขอรับใบอนุญาตทราบทันที โดยให้ผู้ขอรับใบอนุญาตดำเนินการแก้ไขเพิ่มเติมหรือจัดส่งเอกสารหรือหลักฐานให้ถูกต้องและครบถ้วนภายในระยะเวลาที่กำหนด ซึ่งต้องไม่น้อยกว่าเจ็ดวันทำการนับแต่วันที่ได้รับแจ้ง กรณีที่ผู้ขอรับใบอนุญาตไม่แก้ไขเพิ่มเติมคำขอรับใบอนุญาต
sectionNo: 9
content: หรือไม่จัดส่งเอกสารหรือหลักฐานให้ถูกต้องและครบถ้วนภายในระยะเวลาตามวรรคสอง ให้ถือว่าผู้ขอรับใบอนุญาตไม่ประสงค์จะให้ดำเนินการต่อไป และให้เจ้าพนักงานท้องถิ่นจำหน่ายเรื่องออกจากสารบบ และส่งคำขอรับใบอนุญาตและเอกสารหรือหลักฐานคืนให้แก่ผู้ขอรับใบอนุญาต
sectionNo: 9
content: พร้อมทั้งแจ้งให้ผู้ขอรับใบอนุญาตทราบเหตุแห่งการคืนคำขอนั้นด้วย
sectionNo: 10
content: ข้อ ๑๐ กรณีที่คำขอรับใบอนุญาต และเอกสารหรือหลักฐานถูกต้องและครบถ้วน ให้เจ้าพนักงานท้องถิ่นพิจารณาคำขอรับใบอนุญาตให้แล้วเสร็จภายในสิบห้าวันทำการนับแต่วันที่ได้รับคำขอรับใบอนุญาต และเอกสารหรือหลักฐานถูกต้องและครบถ้วน กรณีที่เจ้าพนักงานท้องถิ่นพิจารณาแล้วเห็นควรมีคำสั่งอนุญาต
sectionNo: 10
content: ให้แจ้งให้ผู้ขอรับใบอนุญาตทราบและมาชำระค่าธรรมเนียมใบอนุญาตภายในสิบห้าวันทำการนับแต่วันที่ได้รับแจ้ง เมื่อผู้ขอรับใบอนุญาตได้ชำระค่าธรรมเนียมแล้ว ให้เจ้าพนักงานท้องถิ่นออกใบอนุญาตแก่ผู้ขอรับใบอนุญาตภายในเจ็ดวันทำการนับแต่วันที่ได้รับชำระค่าธรรมเนียม
sectionNo: 10
content: กรณีที่ผู้ขอรับใบอนุญาตไม่ชำระค่าธรรมเนียมภายในกำหนดเวลาดังกล่าว ให้ถือว่าผู้ขอรับใบอนุญาตไม่ประสงค์จะขอรับใบอนุญาต และให้เจ้าพนักงานท้องถิ่นจำหน่ายเรื่องออกจากสารบบ กรณีที่เจ้าพนักงานท้องถิ่นพิจารณาแล้วเห็นควรมีคำสั่งไม่อนุญาต
sectionNo: 10
content: ให้แจ้งให้ผู้ขอรับใบอนุญาตทราบพร้อมด้วยเหตุผลในการออกคำสั่งไม่อนุญาตและสิทธิในการอุทธรณ์คำสั่ง
sectionNo: 11
content: ข้อ ๑๑ ใบอนุญาตให้มีอายุห้าปีนับแต่วันที่ออกใบอนุญาต
sectionNo: 12
content: ข้อ ๑๒ ให้ผู้ได้รับใบอนุญาตแสดงใบอนุญาตต่อเจ้าพนักงานท้องถิ่นหรือเจ้าพนักงานควบคุมมลพิษ เมื่อมีการร้องขอ โดยจะแสดงด้วยวิธีการทางอิเล็กทรอนิกส์หรือวิธีการอื่นใดตามที่อธิบดีกรมควบคุมมลพิษประกาศกำหนดก็ได้
sectionNo: 2
content: หมวด ๒ การควบคุมการปฏิบัติงานของผู้ควบคุมและผู้รับจ้างให้บริการ
sectionNo: 13
content: ข้อ ๑๓ ให้ผู้ควบคุมหรือผู้รับจ้างให้บริการปฏิบัติงานได้เฉพาะภายในเขตท้องที่ที่กำหนดไว้ในใบอนุญาต เว้นแต่จะได้รับอนุญาตจากเจ้าพนักงานท้องถิ่นตามมาตรา ๗๕ วรรคสอง
sectionNo: 14
content: ข้อ ๑๔ ให้ผู้ควบคุมหรือผู้รับจ้างให้บริการจัดทำแผนงานเกี่ยวกับการควบคุมระบบบำบัดน้ำเสียหรือการให้บริการบำบัดน้ำเสีย แล้วแต่กรณี เก็บไว้ ณ สถานที่ตั้งแหล่งกำเนิดมลพิษที่ตนเข้าดำเนินการ โดยแผนงานดังกล่าวอย่างน้อยต้องประกอบด้วย (๑) รายละเอียดเกี่ยวกับกิจกรรม ระยะเวลา
sectionNo: 14
content: และอุปกรณ์หลักที่ใช้ในการปฏิบัติงาน (๒) รายชื่อบุคคลซึ่งรับผิดชอบควบคุมระบบบำบัดน้ำเสียหรือให้บริการบำบัดน้ำเสีย แล้วแต่กรณี (๓) หนังสือแต่งตั้งหรือยกเลิกผู้ควบคุมหรือผู้รับจ้างให้บริการ หนังสือแต่งตั้งหรือยกเลิกตาม (๓) ให้เป็นไปตามแบบที่อธิบดีกรมควบคุมมลพิษประกาศกำหนด
sectionNo: 15
content: ข้อ ๑๕ ให้ผู้ควบคุมหรือผู้รับจ้างให้บริการมีหน้าที่ ดังต่อไปนี้ (๑) ควบคุม ตรวจสอบ วิเคราะห์ ดำเนินการ และบำรุงรักษาระบบบำบัดน้ำเสีย หรือให้บริการบำบัดน้ำเสีย แล้วแต่กรณี (๒) เก็บสถิติและข้อมูลซึ่งแสดงผลการทำงานของระบบบำบัดน้ำเสีย หรืออุปกรณ์และเครื่องมือของระบบบำบัดน้ำเสียในแต่ละวัน
sectionNo: 15
content: และจัดทำบันทึกรายละเอียดเป็นหลักฐานไว้ ณ สถานที่ตั้งแหล่งกำเนิดมลพิษที่เข้าดำเนินการ (๓) จัดทำรายงานสรุปผลการทำงานของระบบบำบัดน้ำเสีย หรืออุปกรณ์และเครื่องมือของระบบบำบัดน้ำเสีย เสนอต่อเจ้าพนักงานท้องถิ่นแห่งท้องที่ที่แหล่งกำเนิดมลพิษนั้นตั้งอยู่อย่างน้อยเดือนละหนึ่งครั้ง (๔)
sectionNo: 15
content: จัดทำข้อเสนอแนะเป็นหนังสือต่อเจ้าของหรือผู้ครอบครองแหล่งกำเนิดมลพิษ ในการจัดการ แก้ไข เปลี่ยนแปลง ปรับปรุง หรือซ่อมแซมระบบบำบัดน้ำเสีย เพื่อควบคุมการปล่อยมลพิษให้เป็นไปตามมาตรฐานควบคุมมลพิษจากแหล่งกำเนิด
sectionNo: 16
content: ข้อ ๑๖ ผู้รับจ้างให้บริการจะโอนกิจการให้บริการบำบัดน้ำเสียของตนให้แก่บุคคลอื่นไม่ได้ เว้นแต่เป็นการโอนให้แก่ผู้มีคุณสมบัติตามข้อ ๘ และจะต้องได้รับอนุญาตจากเจ้าพนักงานท้องถิ่น การขออนุญาตตามวรรคหนึ่ง ให้ยื่นคำขอต่อเจ้าพนักงานท้องถิ่นก่อนการโอนกิจการไม่น้อยกว่าเก้าสิบวัน
sectionNo: 16
content: เพื่อให้กิจการให้บริการบำบัดน้ำเสียที่รับโอนมามีความต่อเนื่อง ให้ผู้รับโอนกิจการให้บริการบำบัดน้ำเสียดำเนินการตามแผนงานที่ผู้โอนได้เสนอไว้ แต่หากผู้รับโอนกิจการให้บริการบำบัดน้ำเสียประสงค์จะเสนอแผนงานใหม่ ให้นำบทบัญญัติในข้อ ๑๔ มาใช้บังคับด้วยโดยอนุโลม
sectionNo: 17
content: ข้อ ๑๗ ผู้รับจ้างให้บริการรายใดประสงค์จะย้ายสถานที่ตั้งระบบบำบัดน้ำเสีย ให้ยื่นคำขออนุญาตย้ายสถานที่ตั้งระบบบำบัดน้ำเสียต่อเจ้าพนักงานท้องถิ่นก่อนวันเริ่มดำเนินการไม่น้อยกว่าเก้าสิบวัน เพื่อประโยชน์ในการจัดการและควบคุมคุณภาพสิ่งแวดล้อมในท้องที่นั้น
sectionNo: 17
content: เจ้าพนักงานท้องถิ่นจะกำหนดเงื่อนไขในการอนุญาตให้ผู้รับจ้างให้บริการต้องปฏิบัติตามสมควรด้วยก็ได้
sectionNo: 18
content: ข้อ ๑๘ ผู้รับจ้างให้บริการรายใดประสงค์จะเปลี่ยนแปลงระบบบำบัดน้ำเสียในระหว่างการรับจ้างให้บริการบำบัดน้ำเสีย ให้ยื่นคำขออนุญาตเปลี่ยนแปลงระบบบำบัดน้ำเสีย
sectionNo: 18
content: พร้อมด้วยแบบแปลนระบบบำบัดน้ำเสียที่ขอเปลี่ยนแปลงซึ่งมีคำรับรองของผู้ประกอบวิชาชีพวิศวกรรมควบคุมตามกฎหมายว่าด้วยวิศวกรว่าตนเป็นผู้ออกแบบและคำนวณแบบแปลนดังกล่าวต่อเจ้าพนักงานท้องถิ่นก่อนวันเริ่มดำเนินการไม่น้อยกว่าสามสิบวัน เพื่อประโยชน์ในการจัดการและควบคุมคุณภาพสิ่งแวดล้อมในท้องที่นั้น
sectionNo: 18
content: เจ้าพนักงานท้องถิ่นจะกำหนดเงื่อนไขในการอนุญาตให้ผู้รับจ้างให้บริการต้องปฏิบัติตามสมควรด้วยก็ได้
sectionNo: 19
content: ข้อ ๑๙ ให้นำบทบัญญัติในเรื่องการยื่นคำขอและการพิจารณาอนุญาตในข้อ ๙ และข้อ ๑๐ มาใช้บังคับแก่การขออนุญาตและการอนุญาตโอนกิจการให้บริการบำบัดน้ำเสียตามข้อ ๑๖ การย้ายสถานที่ตั้งระบบบำบัดน้ำเสียตามข้อ ๑๗ หรือการเปลี่ยนแปลงระบบบำบัดน้ำเสียตามข้อ ๑๘ ด้วยโดยอนุโลม
sectionNo: 20
content: ข้อ ๒๐ ผู้รับจ้างให้บริการรายใดประสงค์จะแก้ไขหรือซ่อมแซมระบบบำบัดน้ำเสีย และต้องหยุดให้บริการบำบัดน้ำเสียในระหว่างนั้น ต้องแจ้งให้เจ้าพนักงานท้องถิ่นทราบล่วงหน้าก่อนวันเริ่มดำเนินการไม่น้อยกว่าสามสิบวัน
sectionNo: 21
content: ข้อ ๒๑ ในการโอนกิจการให้บริการบำบัดน้ำเสียตามข้อ ๑๖ การย้ายสถานที่ตั้งระบบบำบัดน้ำเสียตามข้อ ๑๗ การเปลี่ยนแปลงระบบบำบัดน้ำเสียตามข้อ ๑๘ และการแก้ไขหรือซ่อมแซมระบบบำบัดน้ำเสียตามข้อ ๒๐ หากผู้รับจ้างให้บริการต้องหยุดให้บริการบำบัดน้ำเสีย
sectionNo: 21
content: ให้ผู้รับจ้างให้บริการเสนอแผนงานเกี่ยวกับการให้บริการบำบัดน้ำเสียชั่วคราวในระหว่างหยุดให้บริการบำบัดน้ำเสียนั้นต่อเจ้าพนักงานท้องถิ่นด้วย การเสนอแผนงานตามวรรคหนึ่ง ให้เป็นไปตามแบบที่อธิบดีกรมควบคุมมลพิษประกาศกำหนด
sectionNo: 22
content: ข้อ ๒๒ ผู้รับจ้างให้บริการรายใดประสงค์จะปิดหรือหยุดให้บริการบำบัดน้ำเสีย ให้ผู้รับจ้างให้บริการแจ้งให้เจ้าพนักงานท้องถิ่นและเจ้าของหรือผู้ครอบครองแหล่งกำเนิดมลพิษซึ่งเป็นผู้ว่าจ้างทุกคนทราบล่วงหน้าก่อนจะปิดหรือหยุดให้บริการบำบัดน้ำเสียไม่น้อยกว่าสามสิบวัน และให้นำบทบัญญัติในข้อ ๒๑
sectionNo: 22
content: มาใช้บังคับด้วยโดยอนุโลม
sectionNo: 23
content: ข้อ ๒๓ ผู้รับจ้างให้บริการรายใดดำเนินกิจการให้บริการบำบัดน้ำเสียในลักษณะระบบบำบัดน้ำเสียรวม ผู้รับจ้างให้บริการรายนั้นจะเลิกกิจการให้บริการบำบัดน้ำเสียก่อนสิ้นสุดระยะเวลาที่รับจ้างไม่ได้ เว้นแต่กรณีที่มีการจัดหาผู้รับจ้างให้บริการรายอื่นเข้ารับดำเนินกิจการให้บริการบำบัดน้ำเสียแทนได้ ทั้งนี้
sectionNo: 23
content: จะต้องแจ้งให้เจ้าพนักงานท้องถิ่นทราบล่วงหน้าก่อนวันเลิกกิจการไม่น้อยกว่าสามสิบวัน ในกรณีที่ไม่อาจจัดหาผู้รับจ้างให้บริการรายอื่นเข้ารับดำเนินกิจการให้บริการบำบัดน้ำเสียแทนได้ตามวรรคหนึ่ง
sectionNo: 23
content: ผู้รับจ้างให้บริการจะต้องยินยอมให้เจ้าพนักงานท้องถิ่นหรือผู้ซึ่งเจ้าพนักงานท้องถิ่นมอบหมายเข้าใช้ระบบบำบัดน้ำเสียของตน โดยผู้รับจ้างให้บริการจะต้องเป็นผู้รับผิดชอบค่าใช้จ่ายในการดำเนินกิจการให้บริการบำบัดน้ำเสียนั้นจนกว่าจะหาผู้รับจ้างให้บริการรายอื่นเข้ารับดำเนินกิจการให้บริการบำบัดน้ำเสียแทนได้
sectionNo: 23
content: หรือจนกว่าจะสิ้นสุดระยะเวลาที่รับจ้าง ผู้รับจ้างให้บริการซึ่งเข้ารับดำเนินกิจการให้บริการบำบัดน้ำเสียแทนตามวรรคหนึ่ง จะต้องดำเนินการและมีหน้าที่ตามข้อ ๑๓ ข้อ ๑๔ และข้อ ๑๕ เช่นเดียวกับผู้รับจ้างให้บริการซึ่งตนแทน
sectionNo: 24
content: ข้อ ๒๔ ในกรณีที่ผู้รับจ้างให้บริการถูกพักใช้หรือเพิกถอนใบอนุญาต ผู้รับจ้างให้บริการนั้นจะดำเนินการในฐานะผู้ควบคุมในระหว่างที่ถูกพักใช้หรือเพิกถอนใบอนุญาตไม่ได้
sectionNo: 25
content: ข้อ ๒๕ ให้เจ้าพนักงานท้องถิ่นแจ้งเจ้าพนักงานควบคุมมลพิษทราบภายในสิบห้าวันนับแต่วันที่ได้รับแจ้งหรืออนุญาต ในกรณีดังต่อไปนี้ (๑) อนุญาตให้โอนกิจการให้บริการบำบัดน้ำเสียตามข้อ ๑๖ (๒) อนุญาตให้ย้ายสถานที่ตั้งระบบบำบัดน้ำเสียตามข้อ ๑๗ (๓) อนุญาตให้เปลี่ยนแปลงระบบบำบัดน้ำเสียตามข้อ ๑๘ (๔)
sectionNo: 25
content: รับแจ้งการแก้ไขหรือซ่อมแซมระบบบำบัดน้ำเสียตามข้อ ๒๐
sectionNo: 3
content: หมวด ๓ การต่ออายุใบอนุญาต
sectionNo: 26
content: ข้อ ๒๖ ผู้ควบคุมหรือผู้รับจ้างให้บริการรายใดประสงค์จะขอต่ออายุใบอนุญาต ให้ยื่นคำขอต่ออายุใบอนุญาตต่อเจ้าพนักงานท้องถิ่นภายในเก้าสิบวันก่อนใบอนุญาตสิ้นอายุ เมื่อได้ยื่นคำขอต่ออายุใบอนุญาตภายในกำหนดเวลาตามวรรคหนึ่งแล้ว
sectionNo: 26
content: ให้ผู้ยื่นคำขอต่ออายุใบอนุญาตมีสิทธิดำเนินการตามใบอนุญาตเดิมต่อไปจนกว่าเจ้าพนักงานท้องถิ่นจะมีคำสั่งให้ต่ออายุใบอนุญาตหรือมีคำสั่งไม่ต่ออายุใบอนุญาต
sectionNo: 27
content: ข้อ ๒๗ ให้นำบทบัญญัติในเรื่องการยื่นคำขอและการพิจารณาอนุญาตในข้อ ๙ และข้อ ๑๐ มาใช้บังคับแก่การขอต่ออายุใบอนุญาตและการอนุญาตด้วยโดยอนุโลม ในการพิจารณาคำขอต่ออายุใบอนุญาตตามวรรคหนึ่ง เจ้าพนักงานท้องถิ่นอาจนำบทบัญญัติในหมวด ๒
sectionNo: 27
content: ทั้งหมดหรือบางส่วนมากำหนดเป็นเงื่อนไขให้ผู้ควบคุมหรือผู้รับจ้างให้บริการต้องปฏิบัติในการขอต่ออายุใบอนุญาตก็ได้
sectionNo: 4
content: หมวด ๔ การสั่งพักและการเพิกถอนการอนุญาต
sectionNo: 28
content: ข้อ ๒๘ เจ้าพนักงานท้องถิ่นมีอำนาจสั่งพักใช้ใบอนุญาต เมื่อปรากฏว่าผู้ควบคุมหรือผู้รับจ้างให้บริการกระทำการอย่างหนึ่งอย่างใด ดังต่อไปนี้ (๑) ปฏิบัติงานนอกเขตท้องที่ที่กำหนดไว้ในใบอนุญาตตามข้อ ๑๓ (๒) ไม่ได้จัดทำแผนงานเกี่ยวกับการควบคุมระบบบำบัดน้ำเสียหรือการให้บริการบำบัดน้ำเสียเก็บไว้ ณ
sectionNo: 28
content: สถานที่ตั้งแหล่งกำเนิดมลพิษตามข้อ ๑๔ (๓) ไม่ปฏิบัติตามหน้าที่ที่กำหนดไว้ในข้อ ๑๕ (๔) ฝ่าฝืนหรือไม่ปฏิบัติตามข้อ ๑๖ ข้อ ๑๗ ข้อ ๑๘ ข้อ ๒๐ ข้อ ๒๒ และข้อ ๒๓ แล้วแต่กรณี การสั่งพักใช้ใบอนุญาตตาม (๑) (๒) (๓) และ (๔) ให้มีระยะเวลาครั้งละไม่น้อยกว่าสามเดือนแต่ไม่เกินหกเดือน
sectionNo: 29
content: ข้อ ๒๙ เจ้าพนักงานท้องถิ่นมีอำนาจสั่งเพิกถอนใบอนุญาต เมื่อปรากฏว่าผู้ควบคุมหรือผู้รับจ้างให้บริการกระทำการอย่างหนึ่งอย่างใด ดังต่อไปนี้ (๑) ขาดคุณสมบัติตามข้อ ๗ หรือข้อ ๘ แล้วแต่กรณี (๒) เคยถูกสั่งพักใช้ใบอนุญาตเป็นผู้ควบคุมระบบบำบัดน้ำเสียหรือใบอนุญาตเป็นผู้รับจ้างให้บริการบำบัดน้ำเสีย
sectionNo: 29
content: ติดต่อกันสองครั้งภายในหนึ่งปีนับแต่วันที่ได้รับใบอนุญาต (๓) ฝ่าฝืนหรือไม่ปฏิบัติตามหลักเกณฑ์ที่กำหนดไว้ในกฎกระทรวงนี้ เป็นเหตุให้เกิดอันตรายต่อชีวิต ร่างกาย หรือสุขภาพอนามัยของประชาชน หรือสิ่งแวดล้อม (๔) ได้รับคำสั่งเป็นหนังสือเพิกถอนการเป็นผู้ควบคุมหรือผู้รับจ้างให้บริการตามมาตรา ๘๒ (๔) และ (๕)
sectionNo: 30
content: ข้อ ๓๐ คำสั่งพักใช้ใบอนุญาตหรือคำสั่งเพิกถอนใบอนุญาต ให้ทำเป็นหนังสือแจ้งให้ผู้ควบคุมหรือผู้รับจ้างให้บริการทราบพร้อมด้วยเหตุผลในการออกคำสั่งดังกล่าวและสิทธิในการอุทธรณ์คำสั่ง เพื่ออำนวยความสะดวกแก่ผู้ควบคุมหรือผู้รับจ้างให้บริการ เจ้าพนักงานท้องถิ่นจะแจ้งให้ผู้ควบคุมหรือผู้รับจ้างให้บริการทราบ
sectionNo: 30
content: โดยวิธีการทางอิเล็กทรอนิกส์ไปพร้อมกับหนังสือแจ้งตามวรรคหนึ่งด้วยก็ได้
sectionNo: 5
content: หมวด ๕ ค่าธรรมเนียมและอัตราค่าบริการบำบัดน้ำเสีย
sectionNo: 31
content: ข้อ ๓๑ ให้กำหนดค่าธรรมเนียม ดังต่อไปนี้ (๑) ใบอนุญาตเป็นผู้ควบคุม (ก) บุคคลธรรมดาปีละ๒๐๐ บาท (ข) นิติบุคคลปีละ ๘๐๐ บาท (๒) ใบอนุญาตเป็นผู้รับจ้าง ให้บริการปีละ ๘๐๐ บาท (๓) การต่ออายุใบอนุญาตครั้งละเท่ากับค่าธรรมเนียม ใบอนุญาต
sectionNo: 32
content: ข้อ ๓๒ ให้ผู้รับจ้างให้บริการเรียกเก็บค่าบริการบำบัดน้ำเสียได้ไม่เกินอัตรา ดังต่อไปนี้ (๑) น้ำเสียที่บำบัด โดยวิธีทางชีวภาพไม่เกิน ๕๐๐ บาท ต่อลูกบาศก์เมตร (๒) น้ำเสียที่บำบัด โดยวิธีทางเคมี หรือระบบบำบัดขั้นสูงไม่เกิน ๑๐๐,๐๐๐ บาท ต่อลูกบาศก์เมตร
content: บทเฉพาะกาล
sectionNo: 33
content: ข้อ ๓๓ ผู้ประกอบกิจการบำบัดน้ำเสียที่ได้ดำเนินกิจการอยู่ก่อนวันที่กฎกระทรวงนี้ใช้บังคับ ให้ดำเนินกิจการดังกล่าวต่อไปได้ แต่ต้องยื่นคำขอรับใบอนุญาตเป็นผู้ควบคุมระบบบำบัดน้ำเสียหรือผู้รับจ้างให้บริการบำบัดน้ำเสีย แล้วแต่กรณี
sectionNo: 33
content: ต่อเจ้าพนักงานท้องถิ่นในท้องที่ที่ตนประกอบกิจการอยู่ภายในหกสิบวันนับแต่วันที่กฎกระทรวงนี้ใช้บังคับ ผู้ประกอบกิจการบำบัดน้ำเสียที่ยื่นคำขอรับใบอนุญาตตามวรรคหนึ่งแล้ว ให้ประกอบกิจการต่อไปได้จนกว่าจะได้รับแจ้งคำสั่งอนุญาตหรือไม่อนุญาตจากเจ้าพนักงานท้องถิ่น กรณีที่ได้รับแจ้งคำสั่งไม่อนุญาตตามวรรคสอง
sectionNo: 33
content: ให้ผู้ประกอบกิจการบำบัดน้ำเสียแจ้งให้เจ้าของหรือผู้ครอบครองแหล่งกำเนิดมลพิษผู้ว่าจ้างทราบถึงการที่ไม่ได้รับอนุญาตดังกล่าวภายในสิบห้าวันนับแต่วันที่ได้รับแจ้งคำสั่งไม่อนุญาต และต้องยุติการประกอบกิจการบำบัดน้ำเสียนั้นภายในเก้าสิบวันนับแต่วันที่ได้รับแจ้งคำสั่งไม่อนุญาต
content: ให้ไว้ ณ วันที่ ๒๕ พฤศจิกายน พ.ศ. ๒๕๖๗ เฉลิมชัย ศรีอ่อน รัฐมนตรีว่าการกระทรวงทรัพยากรธรรมชาติและสิ่งแวดล้อม
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา ๗๓ วรรคสอง แห่งพระราชบัญญัติส่งเสริมและรักษาคุณภาพสิ่งแวดล้อมแห่งชาติ พ.ศ. ๒๕๓๕ บัญญัติให้หลักเกณฑ์ วิธีการ และเงื่อนไขการขอและการออกใบอนุญาต คุณสมบัติของผู้ขอรับใบอนุญาต การควบคุมการปฏิบัติงานของผู้ได้รับอนุญาต การต่ออายุใบอนุญาต
content: การสั่งพักและการเพิกถอนการอนุญาต และการเสียค่าธรรมเนียมการขอและการออกใบอนุญาตเป็นผู้ควบคุมระบบบำบัดน้ำเสียหรือผู้รับจ้างให้บริการบำบัดน้ำเสีย ให้เป็นไปตามที่กำหนดในกฎกระทรวง ประกอบกับมาตรา ๗๓ วรรคสี่ แห่งพระราชบัญญัติส่งเสริมและรักษาคุณภาพสิ่งแวดล้อมแห่งชาติ พ.ศ. ๒๕๓๕
content: บัญญัติให้อัตราค่าบริการบำบัดน้ำเสียที่ผู้รับจ้างให้บริการจะเรียกเก็บต้องไม่เกินอัตราที่กำหนดในกฎกระทรวง จึงจำเป็นต้องออกกฎกระทรวงนี้